Sakhkung mungdo Jinghpo Wunpong amyu sharot hpaji sumru hpung ningdo 3 nambat 2 lang zuphpong Mangshi ko hpo hpong lai wa sai
德宏州景颇族进步发展学会召开第三届第二次会议
时间:2015-02-16 10:58:37 来源:德宏团结报
Zuphpong shara.
Shata 2 nhtoi 14 ya shana de hkying 3 hta, Sakhkung mungdo Jinghpo Wunpong amyu sharot hpaji sumru hpung ningdo 3 nambat 2 lang zuphpong hpe Mangshi ko ongdang ai hte hpo hpong lai wa sai.
Sakhkung mungdo Jinghpo Wunpong amyu sharot hpaji sumru hpung mying gun hpung up Yi Ma Yo, hpung up Hkung Lagam, dinggrin lit gun hpung up ningtau Manam Tong, hpung up ningtau Hpan Yau Hpyin, Mau Ladon, Wang Sin Zhai, Tung Chin Pau, Yo Ma Hkum, Jau Hko Tin, Shang La Byen, hpung chyare Yang Chyung Myin, asuya magam bungli hkringsa mat sai salang Ma don re ni hte Mangshi myu mare na Jinghpo amyu ni zuphpong sa lom ma ai.
Zuphpong hta Yi Ma Yo zuphpong hpo hpang mungga hko tsun nhtom, Hkung Lagam 2014 ning na hpung magam mu shon shana dan u ai. Hkung Lagam tsun ai, mungdo amyu sharot hpaji sumru hpung ni lai wa sai shaning e, pati asuya ni woi on ai gata hta, mungdo ting na Jinghpo amyu ni jom shakut nna galo ton ai akyu nsi go: 1. Magam mu lam shagu hpe htep lahti rai gonhkang hkrat wa lu sai. 2. Shawa masha ni a ahko ahkang makop maga hkrat wa lu sai. 3. Hpong shingra sutgan hte sharin shapan magam mu hta akyu jashon lu sai. 4. Jinghpo amyu ni galu gaba wa na lam hta n-gun dat lai wa sai. 5. Jinghpo manau wang dingyang go maden hkrat wa nga ai. 6. 2014 ning na manau hpe ongdang ai hte galo lai wa sai. 7. Kunghpan hpaji dup ginrat bungli lo lo lang galo lai wa sai. 8. Ka-ni ningtuk gasat manga ai bungli hta n-gun dingyang dat nga ai. 9. Kunghpan hpaji hko shabra bungli lo lo lang galo lai wa sai. 10. Hpung laika buk htep lahti rai galo to nga ai.
Zuphpong hta Jinghpo Wunpong amyu sharot hpaji sumru hpung galo gaba wa na matu n-gun dat lai wa sai Shuili Kyinchin hpaga wunhpom, Yinnan Yinmau hpaga wunhpom, Yinkyang Hungsin hpaga dap, Yinkyang Shinshui hpaga dap, Mangshi nam tsi maigan tsi gumhpon tsi rung, Yinkyang Sinli hpaga dap, Nshon Bangtsun hpaga dap hte hpaga laban Yin Sin Hkyen, Li Sin Li, Su Lin, Hpai Sho Myin, Jinghpau Gun, Jau Den Ze, Lo Seng Fu, Wang Kyin, Kyang Yung Shu, Kyang De Shoi, Yang En Yin re ni hpe shagrau kumhpa jo ma ai.
Mying gun hpung up Yi Ma Yo mungga hko tsun nga ai.
Hpung up Hkung Lagam mungga hko tsun nga ai.
Dinggrin lit gun hpung up Manam Tong.
Hpung up ningtau Hpan Yau Hpyin mungga hko tsun nga ai.
Hpung up ningtau Mau Ladon zuphpong woi nga ai.
Hpung up ningtau Wang Sin Zhai.
Hpung up ningtau Tung Chin Pau.
Hpung up ningtau Yo Ma Hkum.
Hpung up ningtau Jau Hko Tin.
Hpung chyare Yang Chyung Myin.
Manam tau shara.
Manam tau hpung ni.
Shagrau kumhpa lu la ai ni.
Ningbo ningla ni.
Shagrau kumhpa lu la ai ni.
Kumhpa shagrau hkum ai ni.
Zuphpong sa ai manam ni.
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn